
A "64 mező" varázsa.

A sakkjáték eredetét a mai napig vitatják. A dolgozat egyik célja azonban az, hogy kiderítse, honnan származik, és melyek azok a népek, illetve kik azok az emberek, akiknek köszönhetjük, hogy e „királyi játék” ilyen mértékben elterjedt, és ennyire népszerűvé válhatott földünkön.
Vajon milyen (vagy minek a) kategóriájába sorolható a sakk? Művészet, tudomány, játék, sport, hobbi vagy valami más? A dolgozat erre is keresi a választ.
Megtudhatjuk továbbá azt, hogy milyen kompetenciákra van szüksége egy jó sakkozónak, illetve egy eredményes sakkedzőnek.
A sakkoktatás jelentőségét napjainkban egyre többen felismerik. A dolgozat célja megvizsgálni, hogy valóban szükség van-e a sakkoktatás minél szélesebb körben való bevezetésére. Arra keresi a választ, hogy valójában milyen képesség növelő és személyiség fejlesztő hatása van a sakkozásnak, azokra a fiatalokra, akik rendszeresen látogatják a sakkedzéseket.
A kutatás tartalmaz egy empirikus kutatást a Tápiószelén és környékén élő, korábban sakkozó fiatalokról. A felmérésben egy olyan korosztály vett részt, amely ma már 20-21 éves, és az általános iskola 5-8.-osztályában rendszeresen eljárt sakkfakultációra. Bemutatja, hogy miközben a fiatalok látogatták a sakkedzéseket, milyen mértékben változott a tanulmányi eredményük, és arra is választ kapunk, mennyire van a sakkozásnak „jótékony hatása”, a személyiség fejlődés változásában. A felmérésben nemcsak a fiatalok, hanem szüleik is részt vettek, így még közelebb kerültünk, a sakk életre gyakorolt pozitív hatásának vizsgálatához. E publikációban igazolódni látszik a „mens sana in corpore sano ” közmondás örökigazsága, valamint az, hogy érdemes a sakkoktatásba minél több energiát invesztálni, hiszen Magyarország és tágabb értelemben az EURÓPAI UNIÓ csak akkor veheti fel a versenyt a világ vezető gazdasági hatalmaival szemben, ha maximálisan kihasználja a rendelkezésére álló „szellemi tőkét”.
 



